CELEX: 62011CA0322
Language: hu
Date: 2013-11-07 00:00:00
Title: C-322/11. sz. ügy: A Bíróság (első tanács) 2013. november 7-i ítélete (a Korkein hallinto-oikeus (Finnország) előzetes döntéshozatal iránti kérelme) — K által indított eljárás (Előzetes döntéshozatalra utalás — EUMSZ 63. cikk és EUMSZ 65. cikk — A tőke szabad mozgása — Az adóztatás helye szerinti tagállamban elért, értékpapír-eladásból származó nyereségből a másik tagállamban fekvő ingatlan elidegenítéséből származó veszteség levonását kizáró tagállami adójogszabályok)

11.1.2014   
            
            
               HU
            
            
               Az Európai Unió Hivatalos Lapja
            
            
               C 9/3
            
         A Bíróság (első tanács) 2013. november 7-i ítélete (a Korkein hallinto-oikeus (Finnország) előzetes döntéshozatal iránti kérelme) — K által indított eljárás
   (C-322/11. sz. ügy) (1)
   
   (Előzetes döntéshozatalra utalás - EUMSZ 63. cikk és EUMSZ 65. cikk - A tőke szabad mozgása - Az adóztatás helye szerinti tagállamban elért, értékpapír-eladásból származó nyereségből a másik tagállamban fekvő ingatlan elidegenítéséből származó veszteség levonását kizáró tagállami adójogszabályok)
   2014/C 9/03
   Az eljárás nyelve: finn
   
      A kérdést előterjesztő bíróság
   
   Korkein hallinto-oikeus
   
      Az alapeljárásban részt vevő fél
   
   K
   
      Tárgy
   
   Előzetes döntéshozatal iránti kérelem — Korkein hallinto-oikeus — Az EUMSZ 63. és 65. cikk értelmezése — A tőke szabad mozgása — Nemzeti adószabályozás, amely nem engedi, hogy a teljes körű adókötelezettséggel rendelkező adóalany az adóztatás helye szerinti tagállamban elért, értékpapír-eladásból származó nyereségből levonja a másik tagállamban fekvő ingatlan elidegenítéséből származó veszteséget
   
      Rendelkező rész
   
   Nem ellentétes az EUMSZ 63. cikkel és az EUMSZ 65. cikkel az olyan tagállami adójogi szabályozás, mint amilyen az alapügyben szerepel, amely nem teszi lehetővé az e tagállamban lakóhellyel és teljes körű adókötelezettséggel rendelkező adóalany számára, hogy az e tagállamban adóköteles tőkejövedelmeiből levonja a más tagállamban fekvő ingatlan elidegenítéséből származó veszteségeit, noha erre lehetőség lenne, ha az ingatlan az első tagállamban feküdne.
   
      (1)  HL C 252., 2011.8.27.